  Анжелика Тихонова корреспондент Удмуртиысь 18 ёросъёсын ю-нянь утялтон ужъёс йылпумъяськизы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Элькунамы оглом 20 сюрс 200 гектарысь юэз араны-кутсаны кылиз на Туннэ нуналлы улосвылысь возёсъёс, нырысь-валысь секталазэ чакласа, 693 сюрс 300 тонна ю поттӥзы ини. Со кылем арын та нуналлы лыдпусъёсын ӵошатыса, 112 сюрс 300 тонналы тросгес. Гектарысь тужгес трос ю Вавож ёросысь возёсъёс басьтӥзы - 33,9 центнер. Элькунъя та лыдпус 22,7 центнер луэ. Нош Можгаысь возёсъёс тужгес трос ю тысь жильдӥзы – гектарысь 78 сюрс 400 тонна. Ю бусыоссэс утялтон бордын тыршо на Вотка ёросын (туннэ нуналлы лыдпусъёсъя 90 процентэз ужъёссы йылпумъямын), Якшур-Бӧдья ёросын (92 процент), Ува ёросын (93 процент), Яр ёросын (95 процент), Сарапул ёросын (97 процент), Пичи Пурга но Кияса ёросъёсын (98 процент). Тегъёс: Ижкар Удмуртия гуртвозёс гуртвозёсъяминистерство ютысь  